
[bookmark: _Hlk158117660]    Contract  de   Lucrări
„Centrala termica pe lemn”
Nr………………………
”


In temeiul Legii nr. 98/2016 privind achizitiile publice, a HG nr. 395/2016 si a Raportului Comisiei de evaluare nr. .................... s-a încheiat prezentul contract de lucrări, intre: 
1.Parti contractante
ADMINISTRATIA BAZINALA DE APA SOMES TISA, cu sediul in Cluj Napoca, str. Vanatorului, nr. 17, cod postal 400213, tel. 0264 433028, fax.0264 433026,e_mail: apecj@dast.rowater.ro, Cod Fiscal: RO 42066043Cod IBAN: RO88TREZ216502201X039127, deschis la Trezoreria Operativa a municipiului Cluj Napoca, reprezentata prin Director ing. Stefan Rus si Director economic ec. Raluca Drule, in calitate de achizitor 
şi 
................................, in calitate de executant, pe de alta parte.
2.	Definitii 
2.1. - In prezentul contract urmatorii termeni vor fi interpretati astfel:
autoritate contractantă şi Contractant (executant)- Părţile contractante, aşa cum sunt acestea numite 
în prezentul Contract;
act Adiţional - document prin care se modifică termenii şi condiţiile prezentului Contract de achiziţie publică 
de lucrari – proiectare si executie, în condiţiile Legii nr. 98/2016 privind achiziţiile publice,;
contract - actul juridic care reprezinta acordul de vointa al celor doua parti;
achizitor si executant - partile contractante, asa cum sunt acestea numite in prezentul contract;
pretul contractului - pretul platibil executantului de catre achizitor, in baza contractului, pentru indeplinirea integrala si corespunzatoare a tuturor obligatiilor sale, asumate prin contract;
cesiune - înţelegere scrisă prin care Contractantul transferă unei terţe părţi, în condiţiile Legii nr. 98/2016,  drepturile şi/sau obligaţiile deţinute prin Contract sau parte din acestea;
conflict de interese - orice situaţie influenţând capacitatea Contractantului de a exprima o opinie profesională obiectivă şi imparţială sau care îl împiedică pe acesta, în orice moment, să acorde prioritate intereselor Autorităţii contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricţii sunt, de asemenea, aplicabile oricăror Subcontractanţi acţionând sub autoritatea şi controlul Contractantului, în condiţiile Legii nr. 98/2016,  în cazul în care este aplicabil;
durata  de valabilitate a contractului - intervalul de timp in care prezentul contract   opereaza valabil intre parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect pe care il produce, inclusiv perioada de garantie a lucrarilor si eventualele pretentii fondate pe clauzele sale; 
rezilierea contractului - se intelege desfiintarea pe viitor a contractului   de lucrari, fara ca aceasta sa aduca atingere prestatiilor succesive care au fost facute anterior rezilierii;
vicii- aparente: defecte, lipsuri, neconformitati, etc. care pot fi sesizate de o persoana diligenta, fara a fi nevoie de investigatii de specia litate asupra lucrarii in cauza;
- ascunse: defecte, lipsuri, neconformitati etc. care pot fi sesizate doar de catre un specialist sau care rezulta in urma unei utilizari in timp si care sunt prezente la data receptiei lucrarii in cauza.
forta majora - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enutiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti.
standarde - standardele, reglementarile tehnice sau orice alte asemenea in propunerea tehnica;
zi - zi calendaristica, dacă nu se specifică altfel; luna - luna calendaristica an - 365 de zile.
3.  Obiectul si pretul contractului :
3.1 –  Obiectul contractului il reprezinta “Inlocuirea centralei termice pe lemn care deserveste sediul statiei pluviometrice Vladeasa 1400” 
3.2 – Achizitorul se obliga sa plateasca executantului pretul convenit pentru indeplinirea prezentului contract: ....................... lei fara TVA la care se adauga TVA in valoare de ........................ lei. (Pretul include: livrare, demontare centrala veche, montaj,refacere cos de fum, umplere instalatiecu antigel, punere in functiune, probe de functionare, verificare ISCIR,  si instructajul personalului deservent)
4. Durata  contractului
4.1 – Termenul de finalizare a lucrarii este  de 40 zile de la data semnarii contractului de ambele parti,  cu posibilitate de prelungire prin act aditional, cu acordul partilor.
4.2. -Contractul intră în vigoare la data semnării de către părţi.
4.3 - Prezentul contract încetează să producă efecte după expirarea perioadei de garanţie (12 luni) si efectuarea recepţiei finale.
6. Documentele  contractului
 Documentele contractului sunt:
· caietul de sarcini
· propunerea tehnică şi propunerea financiară
· garanţia de bună execuţie
7. Obligaţiile  principale  ale  executantului  
7.1 - Executantul se obligă sa execute lucrarile de “Inlocuire a centralei termice pe lemn care deserveste sediul statiei pluviometrice Vladeasa 1400”. in conformitate cu cerintele din Caietul de saricini si standardele legale, in limita obiectului oferatat si ale documentelor contractuale
7.2 - Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, în limitele prevăzute de prezentul contract.
(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract.
7.3 - (1) Executantul are obligația de a respecta și executa dispozițiile Achizitorului referitoare la lucrare, în măsura în care acestea se încadrează în obiectul și obligațiile prevăzute în documentele contractuale și nu contravin prevederilor legale.Dispozițiile care excedează obiectului sau obligațiilor asumate prin documentele contractuale nu vor fi obligatorii pentru Executant decât în condițiile convenite de părți și permise de legislația aplicabilă..
(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.
7.4 - Pe parcursul execuţiei lucrărilor şi remedierii viciilor ascunse, executantul are obligaţia:
i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;
ii) de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
7.5 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării. 
7.6 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:
a) confortul riveranilor; sau
b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.
(2) Executantul va răspunde exclusiv pentru prejudiciile directe și dovedite, rezultate din nerespectarea culpabilă a obligațiilor prevăzute la alin. (1), în măsura în care acestea îi sunt imputabile. 
7.7 - (1) Pe parcursul execuţiei lucrării, executantul are obligaţia:
i) de a evita, pe cât posibil, acumularea de obstacole inutile pe şantier;
ii) de a depozita sau retrage orice utilaje, echipamente, instalatii, surplus de materiale;
iii) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.
8. Obligaţiile  achizitorului
8.1 - Achizitorul  se  obligă  să  emită  ordinul  de  începere a  contractului  numai  după  semnarea  contractului  de  execuţie  de  lucrări  de  constructii  de  catre ambele  părţi. 
8.2 - (1) Achizitorul are obligaţia de a pune la dispoziţia executantului, fără plată, dacă nu s-a convenit  altfel, următoarele:
0. accesul la amplasamentul lucrării, liber de orice sarcină pe toata durata necesara executarii;
0. suprafeţele de teren necesare pentru depozitare şi pentru organizarea de şantier;
0. căile de acces  rutier şi racordurile de cale ferată daca este cazul ;
0. racordurile pentru utilităţi (apă, gaz, energie, canalizare etc.), până la limita amplasamentului şantierului, daca este cazul;
8.3 - Achizitorul  are obligaţia de a examina şi măsura lucrările care devin ascunse în cel mult 5 zile de la  notificarea  executantului; 
8.4 – Achizitorul va furniza in timp util toate informatiile privind instalatiile existente, traseele, utilitatile, restrictiile de acces si conditiile specifice amplasamentului de care are cunostinta si va raspunde pentru exactitatea informatiilor si documentelor furnizate Executantului.
8.5 – Achizitorul are obligatia de a analiza si raspunde solicitarilor de clarificare, documentatiilor so propunerilor transmise de Executant intr-un termen care sa nu afecteze programul de executie.
8.6 – Orice intarziere a Executantului cauzata de neindeplinirea sau indeplinirea cu intarziere a obligatiilor Achizitorului nu va fi considerata intarziere imputabila Executantului. 
8.7 – In cazul in care o asemenea intarziere genereaza costuri suplimentare pentru Executant, Partile vor analiza recuperarea acestora in conditiile permise de legislatia achizitiilor publice. 
9.  Penalitati,  Daune - Interese 
9.1-  În cazul în care, Executantul nu îşi îndeplineşte la termen obligaţiile asumate prin contract sau le îndeplineşte necorespunzător, atunci Autoritatea contractantă are dreptul de a percepe dobânda legală prevăzută la art. 3 alin. 2^1 din O.G. nr. 13/2011 privind “dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar”, cu modificările şi completările ulterioare. Dobânda se aplică la valoarea lucrarilor neexecutate pentru fiecare zi de întârziere imputabila executantului, dar nu mai mult de valoarea contractului.
9.2  - În cazul în care Autoritatea contractantă, din vina sa exclusivă, nu îşi îndeplineşte obligaţiile asumate prin contract sau le indeplineste necorespunzator, acesta va datora , Executantului plata dobânzii legale, aplicată la valoarea plăţii neefectuate, în conformitate cu prevederile art. 4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea plăţii neefectuate, care curge de la expirarea termenului de plată.
12. Începerea  şi  execuţia  lucrărilor
12.1 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. 
(2) Executantul are obligaţia de a asigura accesul  reprezentantului  achizitorului la locul de muncă, în  ateliere, depozite şi oriunde îşi desfăşoară activităţile legate de îndeplinirea obligaţiilor asumate prin  contract, inclusiv  pentru  verificarea  lucrărilor ascunse. Accesul reprezentantilor Achizitorului va avea loc cu respectarea regulilor de sanatate, securitate tehnica si acces aplicabile amplasamentului.
12.2 - (1) Materialele trebuie să fie de calitatea prevăzută în documentaţia de execuţie; verificările şi  testările materialelor folosite la execuţia lucrărilor precum şi condiţiile de satisfacere a cerintelor pentru recepţia la terminarea lucrarilor şi a recepţiei finale (calitative) sunt descrise în anexa/anexele la contract.  
(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă  acestora, revin  executantului.
(3) Probele  neprevăzute  şi comandate  de achizitor pentru verificarea  unor lucrări sau materiale puse în  operă vor fi suportate de executant dacă se dovedeşte că materialele nu sunt corespunzătoare calitativ sau  că manopera nu este în conformitate cu prevederile contractului.
În  caz  contrar, achizitorul  va  suporta  aceste  cheltuieli.
12.3- (1) Executantul are obligaţia de a nu acoperi lucrările care devin ascunse, fără aprobarea achizitorului.
(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt  finalizate pentru a fi examinate şi măsurate.
13. Întârzierea  şi  sistarea  lucrărilor
 În  cazul  în  care: 
0. condiţiile  climaterice  excepţional  de  nefavorabile; sau
0. oricare alt motiv de întârziere care nu se datorează executantului şi nu a survenit prin încălcarea  contractului de către acesta, îndreptăţesc  executantul  de a solicita prelungirea  termenului de execuţie a lucrărilor sau  a  oricărei părţi  a  acestora, atunci, prin  consultare, părţile  vor  stabili:
0. orice prelungire a duratei de execuţie la care executantul are dreptul;
0. dreptul Executantului la recuperarea costurilor suplimentare generate de întârzieri neimputabile lui, rezultate din neîndeplinirea la timp de către Achizitor a propriilor obligații contractuale (de exemplu: nepredarea la termen a amplasamentului, întârzierea emiterii dispozițiilor necesare execuției).
14.  Finalizarea  lucrărilor
14.1 – Ansamblul  lucrărilor  sau, dacă  este  cazul, oricare  parte  a  lor, prevăzut  a  fi  finalizat  într-un termen stabilit, trebuie finalizat în termenul convenit, termen care se calculează de la data începerii  lucrărilor.
14.2  (1) La  finalizarea  lucrărilor, executantul  are  obligaţia  de a notifica, în scris, achizitorului  că sunt  îndeplinite  condiţiile  de  recepţie  solicitând  acestuia  convocarea  comisiei  de  recepţie.
(2) Pe baza situaţiilor de lucrări executate confirmate şi a constatărilor efectuate pe  teren, achizitorul va  aprecia dacă sunt întrunite condiţiile pentru a convoca comisia de recepţie. În cazul în care se constată  ca  sunt  lipsuri sau deficienţe, acestea vor fi notificate executantului, stabilindu-se şi termenele pentru  remediere şi finalizare. După constatarea remedierii tuturor lipsurilor şi deficienţelor, la o nouă  solicitare  a  executantului, achizitorul  va  convoca  comisia  de  recepţie.
14.3 - Comisia de recepţie are obligaţia de a constata stadiul îndeplinirii contractului prin corelarea  prevederilor acestuia cu documentaţia de execuţie şi cu reglementările în vigoare. Receptia poate fi respinsa ori suspendata numai in cazurile si conditiile prevazute de legislatia aplicabila si pe baza unor deficiente concrete, motivate si consemnate in procesul-verbal.
14.4 - Recepţia se poate face şi pentru părţi ale lucrării, distincte din punct de vedere fizic şi funcţional. 
14.  Perioada  de  garanţie  
14.1 - Perioada de garanție este de 24 luni și începe să curgă de la data recepției finale, efectuată la finalizarea lucrărilor și punerea în funcțiune a instalației. Recepția finală nu este condiționată de expirarea perioadei de garanție
[bookmark: _GoBack]14.2. Termenul de intervenție pentru constatarea și diagnosticarea unei defecțiuni semnalate este de maximum 3 zile lucrătoare de la notificarea Executantului. Termenul de remediere sau, după caz, de înlocuire a echipamentului se stabilește distinct, în funcție de natura defecțiunii și disponibilitatea echipamentului/componentelor necesare. 
14.3 - (1) În perioada de garanție, Executantul are obligația de a remedia viciile și defectele constatate ca fiind imputabile Executantului, rezultate din nerespectarea obligațiilor contractuale.
(2) Executantul are obligaţia de a executa toate activităţile prevăzute la alin.(1), pe cheltuiala proprie, în  cazul în care ele sunt necesare datorită:
0. utilizării de materiale, de instalaţii sau a unei  manopere  neconforme cu  prevederile contractului;
sau
0. unui viciu de concepţie, acolo unde executantul este responsabil de proiectarea unei parţi a  lucrărilor; sau
0. neglijenței sau neîndeplinirii de către Executant a oricăreia dintre obligațiile prevăzute în mod expres în documentele contractuale .
(3) În  cazul  în care defecţiunile nu se datorează  executantului, lucrările  fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.
14.4 - În cazul în care Executantul nu remediază, în termenul de remediere stabilit în urma constatării și diagnosticării, defecțiunile constatate ca fiind imputabile acestuia, Achizitorul este îndreptățit, după notificarea prealabilă a Executantului, să angajeze terțe persoane pentru efectuarea remedierilor. Costurile justificate și dovedite aferente acestor lucrări vor putea fi recuperate de la Executant. 
15. Modalităţi  de  plată
15.1.   Achizitorul are obligația de a efectua plata integrală a valorii contractului în termen de 30 de zile de la primirea și înregistrarea facturii în sistemul RO e-Factura, emisă după finalizarea, recepția și punerea în funcțiune a instalației. 
15.2. Recepția lucrărilor se efectuează la finalizarea și punerea în funcțiune a instalației. Contractul rămâne în vigoare pe durata perioadei de garanție de 24 luni în ceea ce privește obligațiile aferente garanției. 
15.3 Achizitorul nu se angajaza sub nici o forma la efectuarea de plati in avans fata de conditiile contractuale de plata.
16. Ajustarea   preţului  contractului
16.1 - Pentru lucrările executate, plătile datorate de achizitor executantului sunt cele declarate în propunerea  financiară, anexă la contract.
16.2 - Ajustarea pretului contractului este aplicabila direct în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-a fundamentat prețul contractului;
16.3 Prețul contractului se ajustează și în cazul unor variații semnificative (mai mari de 10%) ale prețurilor materialelor și materiei prime esențiale pentru execuția lucrărilor, față de nivelul avut în vedere la data depunerii propunerii financiare, în limitele și condițiile permise de Legea nr. 98/2016.
16.4  Pretul contractului se poate ajusta daca apar modificari ale cantităților sau cerințelor contractuale, solicitate de Achizitor, care generează costuri suplimentare, să determine corespunzător modificarea prețului contractului, în condițiile permise de legislația aplicabilă.
17. Amendamente 
(1) - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele  comerciale  legitime ale acestora şi care nu au putut fi prevăzutela data încheierii contractului, cu respectarea legislatiei in vigoare.
(2) Executantul are obligația de a notifica prompt Achizitorului erorile, omisiunile sau viciile identificate în proiect sau în Caietul de sarcini pe durata îndeplinirii contractului. Notificarea acestora nu transferă Executantului răspunderea pentru erorile, omisiunile sau viciile care nu îi sunt imputabile.
18. Cesiunea
18.1 - Executantul are obligaţia de a nu transfera total sau parţial obligaţiile sale asumate prin contract, fără să  obţină, în  prealabil, acordul scris al achizitorului.
18.2 - Cesiunea nu va exonera executantul de nici o responsabilitate privind garanţia sau orice alte  obligaţii asumate prin contract. 
19. Încetarea şi rezilierea contractului
19.1. Prezentul contract va înceta de drept:
- la data prevăzută în contract;
- la data intervenţiei unui act de autoritate;
- la apariţia unor circumstanţe care nu au putut fi prevăzute la data încheierii acestuia şi care conduc la modificarea clauzelor contractuale în asemenea măsură încât îndeplinirea contractului ar fi contrară achizitorului şi interesului public; acest fapt va fi notificat executantului în termen de 10 zile de la momentul apariţiei unor astfel de circumstanţe sau de la momentul în care achizitorul a avut cunoştinţă despre apariţia unor astfel de circumstanţe.
19.2. Suplimentar faţă de cauzele de încetare, oricare dintre Parti poate rezilia Contractul cu efecte depline (de jure) după acordarea unui preaviz de 10 zile , fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:
a)	Partea in culpa nu isi execută contractul în conformitate cu obligaţiile asumate;
b)	una dintre Parti refuză sau omite să aducă la îndeplinire dispoziţiile contractuale; 
c)	executantul cesionează contractul sau subcontractează fără a avea acordul scris al achizitorului;
d)	executantul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
e)	una dintre Parti a fost condamnata pentru o infracţiune în legătură cu exercitarea profesiei printr-o hotărâre judecătorească definitivă;
f)	una dintre Parti savarseste o  culpă profesională gravă ce poate fi dovedită, constatată printr-o hotărâre judecătorească definitivă sau recunoscută de Executant;
g)	împotriva uneia dintre Parti  a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală;
h)	intervine o  modificare organizaţională care implică o schimbare cu privire la personalitatea juridică, natura sau controlul uneia dintre Parti, cu excepţia situaţiei în care asemenea modificări sunt înregistrate într-un act adiţional la prezentul contract;
i)	intervine orice incapacitate legala definitiva sau de durata,  care  împiedica, in mod efectiv  executarea obligatiilor esentiale asumate prin Contract.
19.3. In cazul rezilierii Contractului din culpa uneia dintre Parti, Partea prejudiciata are dreptul sa solicite  repararea  prejudiciului direct, efectiv, cert si dovedit, cauzat in mod nemijlocit prin incalcarea obligatiilor contractuale de catre Partea in culpa.  
19.4 Cu exceptia cazurilor de intentie, culpa grava si a situatiilor in care legea interzice limitarea raspunderii, raspunderea contractuala totala cumulata a fiecarei Parti fata de cealalta nu va depasi  valoarea  totala fara TVA a contractului.
19.5. La data incetarii sau  rezilierii contractului, Partile vor proceda la constatarea si consemnarea , printr-un document incheiat in contradictoriu a  lucrărilor efectiv executate, inventarul materialelor, utilajelor şi lucrărilor provizorii, sumele datorate de fiecare Parte si precum şi eventuale prejudicii imputabile uneia dintre Parti.
20. Forţa  majoră
20.1 - Forţa majora este constatată de o autoritate competentă.
20.2 - Forţa majoră exonerează părţile contractante de îndeplinirea obligaţiilor asumate prin prezentul  contract, pe  toată  perioada  în  care  aceasta  acţionează.
20.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau  părţilor  până la apariţia acesteia.
20.4 - Partea  contractantă  care  invoca forţa majoră are obligaţia de a notifica celeilalte părti, in termen de 5 zile lucratoare de la data la care a cunoscut sau trebuia in mod rezonabil sa recunoasca producerea evenimentului. Partea afectata va lua toate masurile rezonabile aflate la dispozitia sa pentru limitarea consecintelor evenimentului.
20.5 - Dacă  forţa majoră acţionează sau se estimează că va acţiona o perioada mai mare de 60 zile consecutive, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune - interese.
21. Soluţionarea  litigiilor
21.1  Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neinţelegere sau dispută care se poate ivi între ei în cadrul sau în legătură cu îndeplinirea contractului.
21.2   Dacă după 15 zile de la începerea acestor tratative achizitorul şi executantul nu reuşesc să rezolve în mod amiabil o divergenţă contractuală, aceasta se va soluţiona de către instanţele judecătoreşti competente din Romania. 
22. Limba  care  guvernează  contractul
 Limba  care  guvernează  contractul  este  limba  română.
23. Clauze privind Siguranţa si Securitatea in Munca.
23.1. Legislaţia Muncii şi Programul de lucru 
(1) Executantul va respecta întreaga legislaţie a muncii care se aplică personalului, inclusiv legislaţia în vigoare privind angajarea, programul de lucru, sănătate, securitatea muncii, asistenţă socială, emigrare şi repatriere, şi îi va asigura acestuia toate drepturile legale. 
(2) Executantul va asigura niveluri de salarizare şi condiţii de muncă care nu vor fi inferioare celor stabilite în cadrul ramurii de activitate în care se desfăşoară lucrarea.
(3) Executantul îi va obliga pe angajaţii săi să se conformeze tuturor legilor în vigoare, inclusiv celor legate de securitatea muncii.
(4) Activitatea pe şantier nu se va desfăşura în zilele de sărbători oficiale, zilele de odihnă şi uzanţele religioase sau de altă natură, recunoscute oficial ca fiind zile nelucrătoare sau în afara programului normal de lucru specificat în contract, cu următoarele excepţii:
a) se specifică altfel în contract;
b) persoana autorizată de achizitor îşi dă consimţământul;
c) activitatea nu poate fi evitată sau este necesară pentru protecţia vieţii sau a proprietăţii sau pentru siguranţa lucrărilor, caz în care executantul va informa imediat persoana autorizată de achizitor. 
(5) Executantul îl va informa pe achizitor în privinţa programului său de lucru planificat pentru fiecare săptămână / fiecare lună de executare a prezentului contract, astfel încât persoana autorizată a acestuia să aibă posibilitatea de a planifica şi asigura continuitatea supravegherii lucrărilor pe parcursul tuturor etapelor contractului.
(6) Achizitorul va informa Executantul, anterior inceperii lucrarilor si pe parcursul executarii Contractului, cu privire la toate riscurile specifice amplasamentului cunoscute acestuia, rugulile interne de acces si securitate, instalatiile aflate in functiune, zonele cu acces restrictionat si orice alte imprejurari care pot afecta sanatatea si securitatea Executantului. 
23.2.  Sănătatea şi securitatea muncii 
(1) Executantul va numi un responsabil care va răspunde pentru securitatea şi prevenirea accidentelor pe şantier. Această persoană trebuie să fie calificată pentru o astfel de răspundere şi să aibă autoritatea de a emite dispoziţii şi de a lua măsurile necesare pentru prevenirea accidentelor.
(2) Pe parcursul execuţiei lucrărilor, executantul are obligaţia de a sprijini activitatea persoanei responsabile cu prevenirea accidentelor, în scopul exercitării răspunderii şi autorităţii sale.
(3) Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc.) procedee tehnologice utilizate sau, de către lucrătorii săi, în conformitate cu prevederile Legii securităţii şi sănătăţii în muncă nr. 319/2006 şi a Normelor metodologice de aplicare a Legii nr. 319/2006 aprobate prin H.G. nr. 1425/2006, precum şi orice modificare legislativă apărută pe timpul desfăşurării contractului.
(4) În cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi cerceta accidentul de muncă, evenimentul, conform prevederilor legale şi îl va înregistra la Inspectoratul Teritorial de Muncă pe raza căruia s-a produs. 
(5) Executantul va păstra un registru şi va întocmi rapoarte privind sănătatea, securitatea şi facilităţile sociale ale persoanelor, conform cerinţelor persoanei autorizate de achizitor.
(6) Achizitorul nu va fi responsabil pentru accidentele  sau prejudiciile aduse unui muncitor sau altei persoane angajate de executant sau subcontractant, cu excepţia cazurilor in care acestea sunt cauzate, integral sau partial, de fapta sau de culpa Achizitorului, a personalului sau ori de neindeplinirea obligatiilor care ii revin cu privire la amplasament.
(7) Executantul nu va raspunde pentru accidentele sau prejudiciile produse din cauze aflate sub controlul Achizitorului ori al unor terti pentru care Executantul nu raspunde.
24. Comunicari
[bookmark: _Hlk152147020][bookmark: _Hlk501448912][bookmark: _Hlk514854897]24.1 - În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract. În cazul în care notificarea se face pe cale poştală/curier, ea va fi transmisă, prin scrisoare recomandată, cu confirmare de primire (A.R.) şi se consideră primită de destinatar la data menţionată de oficiul poştal primitor/ oficiul de curierat pe această confirmare. Dacă notificarea se trimite prin fax sau e-mail, ea se consideră primită în prima zi lucrătoare după cea în care a fost expediată.
24.1. - La datele de identificare partile sa-si declare si o adresa de posta electronica (e-mail), notificarile fiind valabil comunicate inclusiv prin aceasta modalitate.
25. Legea  aplicabilă  contractului
Contractul  va  fi  interpretat  conform  legilor  din  România.
Prezentul contract  s-a încheiat şi semnat in 3 exemplare, din care 2 exemplare pentru beneficiar si un exemplar pentru executant, având valoare de original.
      
         ACHIZITOR,							                    PRESTATOR,       
      ABA SOMES TISA       							

